คือเราไปใช้มูสจำกัดขนแล้วทำตามคำแนะนำที่เค้าบอกทุกอย่างค่ะ แต่เราไม่ทันสังเกตว่ามูสมันไปโดนตรงที่ภายในอวัยวะเพศด้วย(ไม่ใช่แคม) แล้วตอนปัสสาสะรู้สึกแสบมากๆแสบๆร้อนๆ ต้องรีบล้างนำ้ออก ทรมานมากๆเลยค่ะ ถ้าเราปล่อยไว้มันจะหายเองได้มั้ย หรือต้องรักษายังไง เพราะตรงที่เราแสบมันคือบริเวณช่องคลอดเลย😭😭
สวัสดีค่ะ การแสบบริเวณที่ไปโกนขน และมีการใช้มูสกำจัดขนด้วยดังกล่าวมานั้น อาจจะเป็นสาเหตุจากการระคายเคืองหลังการโกนขน มีการบาดเจ็บที่ผิวหนังหรือรูขุมขน รูขุมขนอักเสบ หรืออาจเป็นอาการแพ้สัมผัส แพ้ระคายมูสที่ใช้ก็เป็นได้หากเป็นอาการแสบร้อนที่เป็นชั่วคราว จากการระคายที่ไม่รุนแรง อาจจะค่อยๆดีขึ้นได้เองเมื่อเวลาผ่านไป เบื้องต้นสามารถใช้น้ำเปล่าสะอาดล้างมากๆดังที่กล่าวมาได้ ไม่ไปแกะเกาบริเวณที่เป็น ไม่เอายาหรือเอาผลิตภัณฑ์ใดๆไปใช้บริเวณดังกล่าวเองในตอนนี้ งดการโกนขนไปก่อนจนกว่าอาการจะหายดี ถ้าอาการเป็นมากขึ้นเรื่อยๆ แสบร้อนเยอะ มีตุ่มหรือแผล มีเลือดหรือหนองให้เห็นด้วย ควรไปพบแพทย์